Annely Akkermanni poolt öeldud tervitussõnade järel võttis vestluse juhtimise enda kätte Erik Reinhold, et arendada arutlust sellest kui oluline on eelistada kodukandi inimesi kaugemalt tulnud Riigikokku kandideerijatele. Enne tõsisema jutlemise juurde asumist palus Reinhold, et Mart Viisitamm tõuseks viivuks oma kohalt ja eemaldaks tumesinise katte diivani  seljatoel olevalt IRL-i visuaalilt, millega oli pikk uhiuus nurgadiivan külaliste vastuvõtuks pidulikult avatud. Teema elavdamiseks esitas Pärnu Postimehe uudistetoimetaja Teet Roosaar veidi intrigeerivamaid küsimusi, kuid hea suhtluskultuuriga poliitikuid see omavahelisi tuliseid ütlemisi üles ei kütnud ja jäi mulje, et kõik neli erinevat erakonda võiksid samahästi ka ühises nimekirjas kandideerida.